অয়লার রেখাচিত্র
সেট ও বিভিন্ন সেটের সম্পর্ক রেখাচিত্রের মাধ্যমে দেখানোর একটা উপায় হচ্ছে অয়লার রেখাচিত্র (/ˈɔɪlər/, OY-lər)। সাধারণত আকারের অধিক্রমণ নিয়েই অয়লার রেখাচিত্র দেখানো হয় এবং এগুলো নির্দিষ্ট আকারে মাপা থাকতে পারে এমনভাবে যাতে এই আকারের ক্ষেত্রফল এর মাঝে কতগুলো উপাদান আছে তার সমানুপাতিক হয়। অধিক্রমণকারী সংজ্ঞা ও জটিল ক্রমাধিকার দেখানোর জন্য অয়লার রেখাচিত্র বিশেষভাবে ব্যবহারযোগ্য। অনেকেই অয়লার রেখাচিত্রকে ভেন রেখাচিত্র ভেবে ভুল করে। ভেন রেখাচিত্র যেখানে বিভিন্ন সেটের সব সম্পর্ক দেখায়, অয়লার রেখাচিত্র শুধু প্রাসঙ্গিকগুলো দেখায়। "অয়লার বৃত্তের" প্রথম ব্যবহার লেওনার্ড অয়লার(১৭০৭-১৭৮৩) এর। যুক্তরাষ্ট্রে ১৯৬০ এর দশকে গণিত আন্দোলনের অংশ হিসেবে সেট থিওরি নির্দেশাবলীতে ভেন রেখাচিত্র ও অয়লার রেখাচিত্র দুটোই ব্যবহৃত হত। তখন থেকেই, ব্যবসা-সহ বিভিন্ন প্রতিষ্ঠানেই এগুলো ব্যবহৃত হয়।